Takim mes presidentëve të Ukrainës dhe Rusisë
Presidenti Poroshenko dhe presidenti Putin pritet të takohen javën e ardhshme në Bjellorusi në praninë e Bashkimit Evropian
Presidentët e Ukrainës dhe Rusisë javën e ardhshme do të takohen me përfaqësuesit e Bashkimit Evropian në Bjellorusi, në një përpjekje për të arritur një marrëveshje që do t'i jepte fund luftimeve në Ukrainën lindore. Ndërkohë, forcat qeveritare ukrainase duket se janë afër përfundimit të operacioneve ndaj separatistëve pro-rusë në rajon. Qeveria e Ukrainës ka dërguar më shumë trupa në qytetin lindor të Luhanskut, skenë e luftimeve të ashpra gjatë javës së kaluar. Banorët e Donetskit, një tjetër qendër e luftimeve mes forcave qeveritare dhe separatistëve pro-rusë, dolën në rrugë pas pushimit të bombardimeve për të vlerësuar dëmet. Disa banorë vendas thanë se nuk u intereson se në cilin shtet do të jetojnë për aq kohë sa do të ketë paqe atje. thotë ky banor. Nëse presidentët e Rusisë dhe Ukrainës arrijnë një marrëveshje, paqja mund të jetë më afër. Por është e vështirë të kuptohet se çfarë ka në mendje Presidenti rus Vladimir Putin, thotë ish-ambasadori amerikan në Ukrainë, William Taylor. Ish ambasadori Taylor, i cili tani është analist në Institutin Amerikan të Paqes, thotë se Presidenti ukrainas Petro Poroshenko është në një pozitë më të fortë në lidhje me Ukrainën lindore se sa Presidenti Putin. Aneksimin i gadishullit ukrainas të Krimesë nga Rusia dhe përpjekjet e saj për të pushtuar më shumë territore në këtë ish-republikë sovjetike kanë dëmtuar përpjekjet e mëdha dhjetra vjeçare të Moskës për të përmirësuar reputacionin e Rusisë, thotë ish-ambasadori Taylor. Zoti Taylor thotë se përparësia e parë e Ukrainës është dhënia fund e kryengritjes pro-ruse në lindje dhe sigurimi i kufirit të saj me Rusinë. Ai thotë se Kievi duhet të zbatojë reformat demokratike që do t’i shërbejnë të gjithë qytetarëve të Ukrainës në mënyrë të barabartë, dhe duhet të krijojë një mjedis të mirë për investime të huaja. Ish ambasadori Taylor thotë se Shtetet e Bashkuara dhe Europa duhet të ofrojnë mbështetjen e tyre në mënyrë që Ukraina të mos dështojë.